Biz hozir Koniyadamiz.
Koniya Mavlononing ona vatani bo'lib, u Markaziy Anadoluda joylashgan.
11-13 asrlar oraligʻida Anadolu Saljuqiylar imperiyasining
poytaxti boʻlgan Koniya asrlar davomida koʻplab madaniyatlarga mezbonlik qilgan.
Koniya so'nggi 20 yil davomida amalga oshirilgan ishlar natijasida
paydo bo'lgan me'moriy mo''jizalar tufayli qadimiy meros va
zamonaviylikning ajoyib uyg'unligini ifodalaydi.
Buni guvohi bo'lish uchun keldik.
Saljuqiylar imperiyasining ulug'vorligidan, Usmoniy ta'siri va
zamonaviy o'zgarishlarigacha har bir davr shahar manzarasida o'z aksini topgan.
Orqamda siz ko‘rib turgan Saljuqiylar davrida qurilgan Aloaddin masjidi,
Usmoniylarning ramziy binolaridan biri boʻlgan Aziziye masjidi,
yoki ko'plab go'zal uylar shular jumlasidandir.
Konya shuningdek, Yevropaning eng yirik quyosh elektr stansiyasiga mezbonlik qiladi.
Stansiyada yiliga 3 million kilovatt soat elektr energiyasi
ishlab chiqaradigan 3 million dona quyosh panellari mavjud.
Bu miqdor 2 million kishining elektr energiyasiga bo‘lgan ehtiyojini qondirish va
taxminan yarim milliard dollarlik qazib olinadigan yoqilg'i
manbalaridan foydalanishni oldini olish uchun yetarli.
Hokimiyat ushbu boy merosni asrab-avaylashda muhim ro'l o'ynar ekan,
zamonaviy binolar, infratuzilma ishlari va
ko‘rkam bog‘lar barpo etish orqali bu sa’y-harakatlarni yanada kuchaytirmoqda.
Turkiya prezidenti Rajap Tayyip Erdo'g'an
yaqinlashib kelayotgan mahalliy saylovlar uchun miting paytida
Koniya shahrini eski va yangi Turkiya o'rtasidagi farqni
ochib beruvchi mukammal misol sifatida keltirdi.
AK partiyadan Ug'ur Ibrahim Altay
2019 yilgi mahalliy saylovlarda 70 foizdan ko‘proq ovoz olgandi.
Bu saylovlarda uning yana merlik lavozimini egallashi kutilmoqda.